b'\n_START_ARTICLE_\nRochuso ir Beatri\xc4\x8d\xc4\x97s Mumert\xc5\xb3 paramos fondas\n_START_PARAGRAPH_\nRochuso ir Beatri\xc4\x8d\xc4\x97s Mumert\xc5\xb3 paramos fondas (vok. Rochus und Beatrice Mummert-Stiftung) - Vokietijos akademinio \xc5\xa1vietimo paramos fondas, remiantis gabius jaunus vadybininkus (studentus) i\xc5\xa1 Ryt\xc5\xb3 Europos. Remiamos studijos Vokietijoje. Taip pat rengiami tobulinimosi seminarai, skatinama profesin\xc4\x97 praktika Vokietijoje.\n_START_SECTION_\nIstorija\n_START_PARAGRAPH_\n1972 m. Dr. Rochus Mummert kartu su partneriais \xc4\xafsteig\xc4\x97 \xc4\xafmoni\xc5\xb3 konsultavimo bendrov\xc4\x99 (u\xc5\xbeaug\xc4\x99s Silezijos kra\xc5\xa1te (dab. Lenkijoje), karjer\xc4\x85 po ekonomikos studij\xc5\xb3 prad\xc4\x97jo nuo valdybos asistento vidutinio dyd\xc5\xbeio \xc4\xafmon\xc4\x97je ir baig\xc4\x97 didel\xc4\x97je Vokietijos ma\xc5\xa1in\xc5\xb3 bei \xc4\xafrengini\xc5\xb3 gamybos bendrov\xc4\x97s valdyboje). Konsultavimo specializacija - \xc4\xaemon\xc4\x97s vystymas(is) vadybos elito skatinimo d\xc4\x97ka (vok. Unternehmensentwicklung durch Einsatz und F\xc3\xb6rderung von Management-Elite). Po beveik 50 met\xc5\xb3 profesin\xc4\x97s patirties konstatavo, kad \xc4\xafmon\xc4\x97s arba institucijos s\xc4\x97km\xc4\x99 lemia organizacijos vadov\xc5\xb3 kokyb\xc4\x97 (Qualit\xc3\xa4t seiner F\xc3\xbchrungskr\xc3\xa4fte), o tautos gerov\xc4\x99 - jos \xc4\xafmoni\xc5\xb3 ir institucij\xc5\xb3 \xe2\x80\x9es\xc4\x97kmi\xc5\xb3\xe2\x80\x9c suma. Vykstant ES pl\xc4\x97tra, Mumertas \xc4\xaf\xc5\xbevelg\xc4\x97 stojan\xc4\x8di\xc5\xb3j\xc5\xb3 ES \xc5\xa1ali\xc5\xb3 ir \xc5\xa1ali\xc5\xb3 kandida\xc4\x8di\xc5\xb3 vystymosi pespektyvas ir nor\xc4\x97jo skatinti atitinkam\xc5\xb3 valstybi\xc5\xb3 vadybininkus._NEWLINE_2001 m. Rochus Mummert su \xc5\xbemona Beatrice \xc4\xafsteig\xc4\x97 Beatrice und Rochus Mummert-Stiftung (v\xc4\x97liau pervadintas \xc4\xaf Rochus und Beatrice Mummert-Stiftung)._NEWLINE_2003 m. \xc5\xbeiemos semestro metu pasirod\xc4\x97 pirmoji fondo remiam\xc5\xb3 stipendiat\xc5\xb3 laida. Kiekvienais metais papildomai pradedami remti nauji studentai._NEWLINE_2006 m. ruden\xc4\xaf \xc4\xafkurta Alumni draugija._NEWLINE_2007 m. gruod\xc5\xbeio m\xc4\x97n. Rochus und Beatrice Mummert-Stiftung buvo \xc4\xafkurdintas vieno did\xc5\xbeiausi\xc5\xb3 su verslu susijusi\xc5\xb3 Europos fond\xc5\xb3 (Robert Bosch Stiftung fondo) sud\xc4\x97tyje. Mumerto stipendij\xc5\xb3 programa, jos tolesnis pl\xc4\x97tojimas, vadovavimas fondui perleistas Roberto Bo\xc5\xa1o fondui Piet\xc5\xb3 Vokietijoje, \xc5\xa0tutgarte. Steig\xc4\x97jai siek\xc4\x97 ilgalaik\xc4\x97je perspektyvoje u\xc5\xbetikrinti kongeniali\xc4\x85 ir profesionali\xc4\x85, institucionalizuot\xc4\x85 vadyb\xc4\x85.'